Document ID: /roh_data/filtered/Billingualer_Corpus_interleaved-de-rm.jsonl.gz/1859

This is a text translated from German to Rumantsch Grischun.
Auslandschweizerinnen und -schweizer stimmen erstmals elektronisch ab

Am 28. November 2010 kann im Kanton Graubünden erstmals ein Teil der Auslandschweizerinnen und Auslandschweizer elektronisch per Internet abstimmen. Der Versuch in sechs Pilotgemeinden bildet den ersten Schritt zur Einführung von E-Voting oder Vote électronique im Kanton Graubünden.

Ein Teil der Auslandschweizerinnen und Auslandschweizer kann in Graubünden am Sonntag, 28. November 2010, zum ersten Mal per Internet abstimmen. An diesem Datum gelangen auf Bundesebene die Ausschaffungsinitiative mit dem Gegenvorschlag sowie die Steuergerechtigkeits-Initiative zur Abstimmung. Das E-Voting oder sogenannte Vote électronique kommt bei den Auslandschweizerinnen und Auslandschweizern in sechs Pilotgemeinden im Kanton zum Einsatz. Dazu gehören die Gemeinden Chur, Davos, Disentis/Mustér, Domat/Ems, Flims und Poschiavo. Insgesamt haben derzeit 2658 Auslandschweizerinnen und Auslandschweizer ihren politischen Wohnsitz in Graubünden, davon 744 in den sechs Pilotgemeinden.

Sicheres und selbsterklärendes System in Zusammenarbeit mit anderen Kantonen

Um die elektronische Stimmabgabe einzuführen, hat sich Graubünden zusammen mit weiteren sechs Kantonen (Aargau, Freiburg, Solothurn, Schaffhausen, St. Gallen und Thurgau) zu einem Consortium zusammengeschlossen. Dazu haben die Kantone Zusammenarbeitsverträge abgeschlossen. Gemeinsam mit der Bundeskanzlei entwickelten sie eine Informatikanwendung auf der Grundlage des bewährten E-Voting-Systems des Kantons Zürich. Diese Zusammenarbeit führt in den Kantonen zu tieferen Kosten. In den Kantonen St. Gallen, Freiburg und Solothurn haben die ersten Abstimmungen übers Internet bereits am 26. September stattgefunden.

Den Schlüssel für die elektronische Stimmabgabe bildet – wie auch bei der konventionellen Stimmabgabe – der Stimmrechtsausweis. Dieser ist neben einer User-Identifikation mit einem Pincode und weiteren Sicherheitsmerkmalen versehen. Die Abgabe der Stimme über das Internet ist weitgehend selbsterklärend. Angeboten wird das System in allen vier Landessprachen. Eine Demoversion des elektronischen Abstimmungssystems ist unter

http://demo.webvote.ch

abrufbar.

Weitere Etappen folgen

In einer ersten Etappe sollen in den Abstimmungen vom 28. November 2010 und vom 13. Februar 2011 in den sechs Pilotgemeinden Erfahrungen gesammelt werden, bevor voraussichtlich in der Abstimmung vom 15. Mai 2011 allen Auslandschweizerinnen und Auslandschweizern in sämtlichen Bündner Gemeinden das E-Voting bei Vorlagen des Bundes und des Kantons ermöglicht wird. Ebenso sollen alle Auslandschweizerinnen und Auslandschweizer bei den National- und Ständeratswahlen im Oktober 2011 elektronisch wählen können. Anschliessend sieht der Zeitplan ab dem Jahr 2012 als Option vor, in einem zweiten Schritt die Möglichkeit zum E-Voting in Graubünden auszudehnen und für alle Stimmberechtigten und auf allen staatlichen Ebenen einzuführen. Bevor diese zweite Ausbauetappe in Angriff genommen wird, sollen aber die bis dann gemachten Erfahrungen analysiert werden.

Auskunftsperson:

Walter Frizzoni, Kanzleidirektor-Stellvertreter, Standeskanzlei Graubünden, Tel. 081 257 22 22

Gremium: Standeskanzlei Graubünden

Quelle: dt Standeskanzlei Graubünden

27.10.2010
Las Svizras ed ils Svizzers a l'exteriur voteschan per l'emprima giada sin via electronica

En il chantun Grischun po ina part da las Svizras e dals Svizzers a l'exteriur votar ils 28 da november 2010 per l'emprima giada sin via electronica per internet. L'experiment en sis vischnancas da pilot furma l'emprim pass per introducir il e-voting u il vote électronique en il chantun Grischun.

En il chantun Grischun po ina part da las Svizras e dals Svizzers a l'exteriur votar per l'emprima giada per internet, e quai dumengia, ils 28 da november 2010. A questa data vegni votà sin plaun federal davart l'iniziativa per il repatriament e davart la cuntraproposta sco er davart l'iniziativa per taglias gistas. Il e-voting u l'uschenumnada votaziun electronica vegn applitgada per l'emprima giada per las Svizras e per ils Svizzers a l'exteriur da sis vischnancas da pilot en il chantun. Quai èn las vischnancas da Cuira, da Domat, da Flem, da Mustér, da Puschlav e da Tavau. Tut en tut han actualmain 2658 Svizras e Svizzers a l'exteriur lur domicil politic en il Grischun, 744 da quellas e da quels en las sis vischnancas da pilot.

Sistem segir e simpel en collavuraziun cun auters chantuns

Per introducir la votaziun electronica è il Grischun sa reunì ad in consorzi cun sis ulteriurs chantuns (Argovia, Friburg, Soloturn, Schaffusa, Son Gagl e Turgovia). En quest connex han ils chantuns concludì contracts da collavuraziun. Ensemen cun la chanzlia federala han els sviluppà in'applicaziun che sa basa sin il sistem da votaziun electronica cumprovà dal chantun Turitg. Da questa collavuraziun resultan custs pli bass per ils chantuns. En ils chantuns Son Gagl, Friburg e Soloturn han gì lieu las emprimas votaziuns per internet gia ils 26 da settember.

La clav per votar sin via electronica furma – sco er tar la votaziun convenziunala – il certificat dal dretg da votar. Quel è munì – ultra da l'identificaziun da l'utilisadra u da l'utilisader – cun in code PIN e cun ulteriuras caracteristicas da segirezza. La votaziun per internet è ina procedura simpla che na duess betg chaschunar problems. Il sistem vegn purschì en tut las quatter linguas naziunalas. Ina versiun da demonstraziun dal sistem da votaziun electronic stat a disposiziun sut

http://demo.webvote.ch

.

Ulteriuras etappas suondan

En in'emprima etappa duain vegnir rimnadas experientschas en las sis vischnancas da pilot cun las votaziuns dals 28 da november 2010 e dals 13 da favrer 2011, avant ch'i vegn eventualmain pussibilità a tut las Svizras ed a tut ils Svizzers a l'exteriur da votar sin via electronica davart projects federals e chantunalas en tut las vischnancas dal Grischun a chaschun da la votaziun dals 15 da matg 2011. Tut las Svizras e tut ils Svizzers a l'exteriur duain er pudair eleger electronicamain a chaschun da las elecziuns dal cussegl naziunal e dal cussegl dals chantuns l'onn 2011. En in segund pass prevesa l'urari a partir da l'onn 2012 – sco opziun – la pussaivladad d'extender la votaziun electronica en il Grischun e da l'introducir per tut las votantas e per tut ils votants e sin tut ils plauns statals. Avant che cumenzar cun questa segunda etappa d'amplificaziun duain però vegnir analisadas las experientschas ch'èn vegnidas fatgas fin alura.

Infurmaziuns:

Walter Frizzoni, vicechancelier, chanzlia chantunala dal Grischun, tel. 081 257 22 22

Gremi: chanzlia chantunala dal Grischun

Funtauna: rg chanzlia chantunala dal Grischun

27.10.2010